Държавен вестник, бр. 71, 2018 г., стр. 25

БРОЙ  71	
Д Ъ Р Ж А В Е Н  В Е С Т Н И К 	
СТР.  25  
Страните продължават да са ангажирани 
с възможно най-скорошното постигане на 
споразумение по Всеобхватната конвенция за 
международния тероризъм на ООН.
Страните са дълбоко загрижени във връзка 
с подбуждането към терористични актове и 
подчертават своя ангажимент да предприемат 
всички необходими и подходящи мерки в съ­
ответствие с международното и националното 
право, за да намалят заплахата, свързана с него.
Член 5
Борба с разпространението на оръжия за 
масово унищожение
Страните считат, че разпространението на 
оръжия за масово унищожение (ОМУ) и сред­
ствата за доставянето им както за държавни, 
така и за недържавни образувания, предста­
влява една от най-сериозните заплахи за меж­
дународната стабилност и сигурност. Ето защо 
страните се споразумяват да си сътрудничат и 
да допринасят за борбата с разпространението 
на ОМУ и на средствата за доставянето им чрез 
пълно спазване и изпълнение на национално 
равнище на съществуващите си задължения 
съгласно международните договори и споразу­
мения за разоръжаване и неразпространение 
и други съответни международни задължения. 
Страните се споразумяват, че тази разпоредба 
представлява основен елемент на настоящото 
споразумение.
Освен това, страните се споразумяват да 
си сътрудничат и да допринасят за борбата с 
разпространението на ОМУ и средствата за 
доставянето им, като:
а) предприемат стъпки за подписване, 
ратифициране или присъединяване, в 
зависимост от случая, и пълно прилагане 
на всички други приложими междуна­
родни инструменти;
б) създаването на ефективна система на 
национален контрол на износа, която да 
контролира износа, както и транзитното 
преминаване на стоки, свързани с ОМУ, 
включително контрол за крайната упо­
треба на технологии с двойна употреба 
за създаване на ОМУ, която включва 
ефективни санкции за нарушения на 
контрола на износа.
Страните се договарят да установят редовен 
политически диалог, който ще съпровожда и 
утвърждава тези елементи.
Член 6
Малки оръжия и леко въоръжение
1. Страните признават, че незаконното 
производство, прехвърляне и движение на 
малки оръжия и леко въоръжение (МОЛВ), 
включително боеприпасите за тях, както и 
прекаленото им натрупване, лошо управление, 
недостатъчно обезопасени запаси и некон­
тролирано разпространение продължават да 
представляват сериозна заплаха за мира и 
международната сигурност.
2. Страните се договарят да спазват и изця­
ло да изпълняват съответните си задължения 
за справяне с незаконната търговия с МОЛВ, 
включително боеприпасите за тях, съгласно 
действащите международни споразумения и 
резолюциите на Съвета за сигурност на ООН, 
както и своите ангажименти в рамките на 
други международни инструменти, приложими 
в тази област, като Програмата за действие 
на ООН за предотвратяване, борба и премах­
ване на незаконната търговия с МОЛВ във 
всичките є аспекти.
3. Страните се ангажират да си сътрудни­
чат и да осигуряват съгласуване, допълване и 
единодействие на усилията си за справяне с 
незаконната търговия с МОЛВ, включително 
боеприпасите за тях, на глобално, регионално, 
подрегионално и национално равнище и се 
съгласяват да установят редовен политически 
диалог, който ще съпровожда и утвърждава 
това начинание.
Член 7
Международен наказателен съд
1. Страните отново потвърждават, че най-
тежките престъпления, които засягат между­
народната общност като цяло, не следва да 
остават ненаказани и че преследването им 
следва да е осигурено от мерки на вътрешно 
или на международно равнище.
2. Страните отчитат, че Ирак все още не 
е държава – страна по Римския статут на 
Международния наказателен съд, но че Ирак 
разглежда възможността от присъединяване 
към него в бъдеще. По този начин Ирак ще 
предприеме стъпки за присъединяване, рати­
фициране и изпълнение на Римския статут и 
свързаните инструменти.
3. Страните отново потвърждават своята 
решимост да си сътрудничат по този въпрос, 
включително като споделят опит от прие­
мането на правни изменения, изисквани от 
съответното международно право.
Д Я Л  I I
ТЪРГОВИЯ И ИНВЕСТИЦИИ
Р А З Д Е Л  I
ТЪРГОВИЯ СЪС СТОКИ
Г л а в а  І
ОБЩИ РАЗПОРЕДБИ
Член 8
Приложно поле и обхват
Настоящата глава се прилага за търговията 
със стоки между страните.
Член 9
Мита
За целите на настоящата глава „мито“ 
включва всички мита или такси от всяка­
къв вид, налагани върху или във връзка с